в приложение 5О.
 7.2.2. Налягането на разрушаване трябва да е 34 МРа ± 10 % при стайна температура и при максималната температура, посочена в приложение 5О.
 7.3. Устройството трябва да издържа изпитванията, предвидени за класа на компонента, определен според алгоритъма от фигура 1-1 в точка 3 от настоящото правило, освен тези по отношение на свръхналягането, вътрешните и външните пропуски.
 7.4. Изисквания по отношение на УПН (задействащо се в зависимост от налягането).
 7.4.1. Непрекъсната експлоатация
 7.4.1.1. Процедура на изпитване
 УПН (задействащо се в зависимост от налягането) се подлага на циклично изменение на налягането в съответствие с таблица 3 с вода при налягане между 10 % и 100 % от работното налягане, при максимална честота на циклите 10 цикъла за минута и при температура 82 °C ± 2 °C или 57 °C ± 2 °C.
 Таблица 3
 Изпитвателна температура и брой цикли
 Температура [°С]
 Брой цикли
 82
 2 000
 57
 18 000
 7.4.1.2. Изисквания
 7.4.1.2.1. След завършването на изпитването компонентът не трябва да пропуска повече от 15 cm3/час газ, когато към него се подава газ с налягане, равно на максималното работно налягане при стайна температура или при максималната експлоатационна температура, посочена в приложение 5О.
 7.4.1.2.2. След завършването на изпитването, налягането на разрушаване на УПН (задействащо се в зависимост от налягането) трябва да бъде 34 МРа ± 10 % при стайна температура или при максималната експлоатационна температура, посочена в приложение 5О.
 7.4.2. Изпитване за корозионна устойчивост
 7.4.2.1. Процедура на изпитване
 УПН (задействащо се в зависимост от налягането) трябва да бъде подложено на процедурата на изпитване, описана в приложение 5Д, без изпитването за пропуски.
 7.4.2.2. Изисквания
 7.4.2.2.1. След завършването на изпитването компонентът не трябва да пропуска повече от 15 cm3/час газ, когато към него се подава газ с налягане, равно на максималното работно налягане при стайна температура или при максималната експлоатационна температура, посочена в приложение 5О.
 7.4.2.2.2. След завършването на изпитването, налягането на разрушаване на УПН (задействащо се в зависимост от налягането) трябва да бъде 34 МРа ± 10 % при стайна температура или при максималната експлоатационна температура, посочена в приложение 5О.
 ПРИЛОЖЕНИЕ 4Б
 ПРЕДПИСАНИЯ ОТНОСНО ОДОБРЯВАНЕТО НА ГЪВКАВИ ГОРИВОПРОВОДИ ИЛИ МАРКУЧИ ЗА СПГ И НА МАРКУЧИ ЗА ВПГ
 0. В настоящото приложение се определят предписанията относно одобряването на типа на гъвкавите маркучи, използвани за СПГ или ВПГ.
 Настоящото приложение обхваща три типа гъвкави маркучи за СПГ — а) б) и в) — и един тип гъвкав маркуч за ВПГ — г):
 а)
 маркучи за високо налягане (клас 0);
 б)
 маркучи за средно налягане (клас 1);
 в)
 маркучи за ниско налягане (клас 2);
 г)
 маркучи за ВПГ (клас 5).
 1. МАРКУЧИ ЗА ВИСОКО НАЛЯГАНЕ, КЛАС 0
 1.1. Общи изисквания
 1.1.1. Маркучът трябва да е конструиран така, че да издържа на максимално работно налягане, равно на 1,5 пъти работното налягане (в МРа).
 1.1.2. Маркучът трябва да е конструиран така, че да издържа на температурите, посочени в приложение 5О.
 1.1.3. Вътрешният диаметър на маркуча трябва да съответства на стойностите от таблица 1 от стандарта ISO 1307.
 1.2. Конструкция на маркуча
 1.2.1. Маркучът трябва да се състои